Karvmarjad

Karvmarjad () om madal plodpenzaz. Nece om Ríbes-heimon erik, mülüb Karvmarjanvuiččed-sugukundha.

 Leviganduz 
Kazmuz libub Päivlaskmaižes Evropaspäi i Afrikan pohjoižespäi. Voib vastata meckazmuseks Evropan keskuses i suves, Kavkazal, Keskuzazijas, Afrikan pohjoižes, Pohjoižamerikas. Severz'-se sortuid oli sätud Anglijas 17. voz'sadan zavodindas, siš aigaspäi plodun suruz ližadui severzihe-se kerdoihe.

Kazvab penzhištos mägiden kivipautkil. Ištutadas saduiš, ka lindud todas semnid lähižihe mecoihe, i muga karvmarjad kändasoiš meckazmuseks.

 Ümbrikirjutand 
Penzaz kazvab 1..1,2 metrhasai kortte. Kor' om muzahahk vai muzabur, koritase, vezoil om hahkan mujun. Barbad oma ogakahad, noril om penid mustoid čokkoimid. Urbad oma karvakahad koričmad. Lehtesed oma kehkrakahad koume-vižlabaižed härmäkod kudhe santimetrhasai pitte, piiženke röunanke. Vihandan vai rusttan polhe änikod kazdas semendkus, üks'..koume änikod lehtesen kaimlospäi.

Plodud oma ellipsan vai šurun kartte sonekahad marjad 12..40 mm surtte, oleldas siledad vai karvakahad. Küpsnedas kezakus-elokus. Ehtnüded marjad oleskeldas pakuižen, purpurižen vai vihandan mujun. Mülütadas saharad 13,5 procenthasai.

 Kävutand 
Ottas sömäks veresid ploduid vai tehtas nenid söndtavaroid: keitiž, tisel', konfetsüdäin, kompot, žele, ližatas vinoihe. Voib kuivata, marinuida marjoid, vai henota i pudotada saharad.

Tetas enamba pol'tošt tuhad karvmarjoiden sortuid, kul'tiviruidas venos vös. Kazmuz alištub gavedijile-travijoile paksus.

Rahvahaline medicin kävutab marjoid substancijoiden vajehtusen palahtelendad i razvdust vaste, utandzelläks, kuti kuzen- i sapinajai abutuzGubanov I. A. da tž. Дикорастущие полезные растения СССР (NSTÜ:n ližakahad meckazmused) / vast. red. T. A. Rabotnov. — M.: Misl', 1976. — 360 lp. — Lpp. 157−158. (Geografan i matkadajan tedonandmižkirjad-märhapanijad.) .

Karvmarjad oma tarbhaine medenkandai kazmuz, kaikiš aigaližemb marjpenzhišpäiAbrikosov H. N. da tž. Крыжовник (Karvmarjad) // Словарь-справочник пчеловода (Mezjäižvodijan vajehnik-tedonandmižkirj) / Tegii Fedosov N. F.. — M.: Sel'hozgiz, 1955. — Lp. 158. .

 Homaičendad 

Kategorii:Karvmarjanvuiččed
Kategorii:Maižanduzkul'turad kirjamišton mödhe
Kategorii:Kazmused kirjamišton mödhe
Kategorii:Plodpenzhad
Kategorii:Marjad
Kategorii:Sömkazmused
Kategorii:Mezikazmused